Diari Oficial de la Generalitat Valenciana


Sumari del DOGV 3441, del 24-02-1999 (1999/707)

ORDRE de 15 de desembre de 1998, de la Conselleria de Cultura, Educació i Ciència, per la qual es modifica l’autorització del centre docent privat San Patricio, de Bétera (València).
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3441

Data del DOGV
:   24-02-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/707


Data del document
:   15-12-1998

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Bétera
    * ensenyament privat

ORDRE de 15 de desembre de 1998, de la Conselleria de Cultura, Educació i Ciència, per la qual es modifica l'autorització del centre docent privat San Patricio, de Bétera (València). [1999/L707]
  
L'expedient ha sigut incoat a instància del representant de la mercantil Saint Patrick School, SL, i María Ángeles i Desamparados Ferrando Corell, en sol·licitud de canvi de titularitat del centre docent San Patricio, de Bétera (València), número de codi 69271072.
  
Atés que per al canvi de titularitat s'ha aportat el document on se fa constar la subrogació del nou titular en tots els drets i obligacions que el centre haja contret respecte de la Conselleria de Cultura, Educació i Ciència.
  
Atés que la nova titularitat declara no torbar-se en cap dels supòsits indicats en l'article 21.2 de la Llei Orgànica Reguladora del Dret a l'Educació, que li impediria ser titular d'un centre docent privat.
  
L'expedient ha sigut tramitat per la direcció territorial de Cultura i Educació de València, que, a la vista del informe favorable de la Unitat d'Inspecció Educativa, eleva proposta favorable al que se sol·licita.
  
Vists el Reial Decret 332/1992, de 3 d'abril (BOE de 9 d ?abril) sobre autoritzacions de centres docents privats per a impartir ensenyaments de règim general no universitaris; i el Decret 115/1990, de 9 de juliol (DOGV de 24 de juliol), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Modificar l'autorització per canvi de titularitat del següent centre docent privat, en els termes que s'hi especifiquen.
  
Centre: San Patricio
  
Domicili: carretera Bétera-Ribarroja, km 2
  
Localitat: Bétera
  
Província: València
  
Codi: 38911305
  
Anteriors titulars: María Ángeles i Desamparados Ferrando Corell
  
Nou Titular: Saint Patrick School, SL.
  
DISPOSICIÓ ADDICIONAL
  
La present modificació donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua notificació a l'interessat. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigix l'article 110.3 de la Llei 30/1992.
  
València, 15 de desembre de 1998
  
El conseller de Cultura, Educació i Ciència,
  
FRANCISCO E. CAMPS ORTIZ